ಶತಾವರಿ ಲಿಲಿಯೇಸೀ ಕುಟುಂಬಕ್ಕೆ ಸೇರಿದ ಸರ್ವಋತು ಗಿಡ. ಆಸ್ಪರೇಗಸ್ ರೆಸಿಮೋಸಸ್ ಇದರ ಶಾಸ್ತ್ರಿಯ ನಾಮ. ಶತಮೂಲಿ, ಮುಕ್ಕುಲ, ಹಲವು ಮಕ್ಕಳ ತಾಯಿ ಎಂಬ ಹೆಸರುಗಳೂ ಇವೆ. ಉಷ್ಣವಲಯ ಹಾಗೂ ಸಮಶೀತೋಷ್ಣ ವಲಯಗಳಲ್ಲಿ ಬೆಳೆಯುವ ಈ ಬಳ್ಳಿಯಲ್ಲಿ ಆಸ್ಪರೇಗಸ್ ರೆಸಿಮೋಸಿಸ್, ಆಸ್ಪರೇಗಸ್ ಅಡೆಸ್ಕಾಡರ್ಸ್, ಆಸ್ಪರೇಗಸ್ ಪೆಸಿನೇಟಿಸ್ ಎಂಬ ಮೂರು ಪ್ರಭೇದಗಳಿವೆ.

ಶತಾವರೀ ಬೇರುಗಳಿಗೆ ಕೊಳವೆ ಆಕಾರವಿದೆ. ಬಣ್ಣ ಬೂದು. ಬೇರುಗಳ ಉದ್ದ 15-45 ಸೆಂಮೀ.
ಕನ್ನಡ ಭಾಷೆಯಲ್ಲಿ ಇದಕ್ಕೆ "ಹಲವು ಮಕ್ಕಳ ತಾಯಿಬೇರು" ಹಾಗೂ ಆಷಾಢಿ ಬೇರು ಎಂದೂ ಕರೆಯುತ್ತಾರೆ.

ಉಪಯೋಗಗಳು 
ಬೇರು, ಎಲೆ, ಮಾಗಿದ ಹಣ್ಣು ಮತ್ತು ಬೀಜಗಳು ವಿವಿಧ ಬಗೆಯಲ್ಲಿ ಉಪಯೋಗವಾಗುತ್ತವೆ. ಗಿಡದಲ್ಲಿ ಆಸ್ಪರ್‌ಜಿನ್, ಆಲ್ಬ್ಯುಮಿನ್, ಲೋಳೆಸರ, ಸೆಲ್ಯೂಲೋಸ್‌ಗಳು ಇರುತ್ತವೆ. ಬೇರುಪುಡಿಯಲ್ಲಿ ಸಾಕರೀನ್ ಇದೆ. ಗಿಡದಲ್ಲಿ ರಾಳಸಕ್ಕರೆ, ಗೋಂದು, ಆಲ್ಬ್ಯುಮಿನ್, ಕ್ಲೋರೈಡ್, ಅಸಿಟೇಟ್, ಫಾಸ್ಫೇಟ್‌ಗಳು, ಪೊಟಾಸಿಯಮ್ ಮತ್ತು ಟೆರೋಸಿನ್ ಇವೆ. ಸಸ್ಯಗಳ ಎಲೆ, ತೊಗಟೆ, ಹೂ ಮುಂತಾದವುಗಳಿಂದ ಸುವಾಸನೆಯುಳ್ಳ ಆವಿಶೀಲ ತೈಲವೂ ಬೀಜಗಳಿಂದ ಸಾರತೈಲವೂ ಸಿಕ್ಕುತ್ತವೆ. ಈ ಸಸ್ಯದಲ್ಲಿ ಶತಾವರಿನ್ ಎಂಬ ಔಷಧೀಯ ಗುಣವುಳ್ಳ ಸಸ್ಯಕ್ಷಾರವಿದೆ. ಇದಕ್ಕೆ ಮೂತ್ರವರ್ಧಕ ಹಾಗೂ ಕ್ಷೀರವರ್ಧಕ, ಉಪಶಮನಕಾರಿ, ತಂಪುಕಾರಿ, ಸುಖರೇಚಕಕಾರಿ ಗುಣಗಳಿವೆ. ಬೇರು ಪುಡಿಯನ್ನು ಕಷಾಯ ರೂಪದಲ್ಲಿ ಅಥವಾ ಲೇಹ್ಯರೂಪದಲ್ಲಿ ಸೇವಿಸಬಹುದು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Picture of A. racemosus flowers from "Flowers of India" website

ಔಷಧೀಯ ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಸ್ಯಗಳು
śatāvari liliyesī kuṭuṃbakkè serida sarvaṛtu giḍa. āsparegas rèsimosas idara śāstriya nāma. śatamūli, mukkula, halavu makkaḻa tāyi èṃba hèsarugaḻū ivè. uṣṇavalaya hāgū samaśītoṣṇa valayagaḻalli bèḻèyuva ī baḻḻiyalli āsparegas rèsimosis, āsparegas aḍèskāḍars, āsparegas pèsineṭis èṃba mūru prabhedagaḻivè.

śatāvarī berugaḻigè kòḻavè ākāravidè. baṇṇa būdu. berugaḻa udda 15-45 sèṃmī.
kannaḍa bhāṣèyalli idakkè "halavu makkaḻa tāyiberu" hāgū āṣāḍhi beru èṃdū karèyuttārè.

upayogagaḻu 
beru, èlè, māgida haṇṇu mattu bījagaḻu vividha bagèyalli upayogavāguttavè. giḍadalli āspar‌jin, ālbyumin, loḻèsara, sèlyūlos‌gaḻu iruttavè. berupuḍiyalli sākarīn idè. giḍadalli rāḻasakkarè, goṃdu, ālbyumin, kloraiḍ, asiṭeṭ, phāspheṭ‌gaḻu, pòṭāsiyam mattu ṭèrosin ivè. sasyagaḻa èlè, tògaṭè, hū muṃtādavugaḻiṃda suvāsanèyuḻḻa āviśīla tailavū bījagaḻiṃda sāratailavū sikkuttavè. ī sasyadalli śatāvarin èṃba auṣadhīya guṇavuḻḻa sasyakṣāravidè. idakkè mūtravardhaka hāgū kṣīravardhaka, upaśamanakāri, taṃpukāri, sukharecakakāri guṇagaḻivè. beru puḍiyannu kaṣāya rūpadalli athavā lehyarūpadalli sevisabahudu.

ullekhagaḻu

hòragina kòṃḍigaḻu 

 Picture of A. racemosus flowers from "Flowers of India" website

auṣadhīya sasyagaḻu
maisūru viśvavidyānilaya viśvakośa
sasyagaḻu
ಶತಾವರಿ (ದಕ್ಷಿಣ ಏಷ್ಯಾ ಪ್ರಭೇದ)